pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เผยท่าทีไทย! กรณีเรียกร้องให้ส่งตัวนายฮาคีมกลับออสเตรเลีย
วันพุธที่ 6 กุมภาพันธ์ 2562
เผยท่าทีไทย! กรณีเรียกร้องให้ส่งตัวนายฮาคีมกลับออสเตรเลีย
--
นาทีนี้คงไม่มีใครไม่รู้จัก นายฮาคีม อัล-อาไรบี อดีตนักฟุตบอลทีมชาติบาห์เรน ที่ถูกจับกุมตัวตามหมายจับขององค์การตํารวจอาชญากรรมระหว่างประเทศ หรือ Interpol และหมายจับของบาห์เรน ขณะเดินทางจากประเทศออสเตรเลียเข้ามายังประเทศไทยที่ท่าอากาศยานนานาชาติสุวรรณภูมิ เมื่อวันที่ 27 พ.ย. 61 ที่ผ่านมา
หลายต่อหลายเสียงเรียกร้องให้ทางการไทยส่งตัวนายฮาคีมกลับประเทศออสเตรเลีย เนื่องจากได้รับสถานะผู้ลี้ภัยจากรัฐบาลออสเตรเลียเรียบร้อยแล้วเมื่อปี พ.ศ. 2560
ต่อกรณีดังกล่าว ทางการไทยขอชี้แจงข้อเท็จจริง ดังนี้
1. ประเทศไทยไม่รู้จักนายฮาคีม ไม่มีอคติต่อตัวบุคคล และไม่ยุ่งเกี่ยวกับการเดินทางมายังไทยจนถูกจับกุม โดย Interpol ของออสเตรเลียได้แจ้งเตือนเรื่องหมายแดงของนายฮาคีม ซึ่งไทยได้ดําเนินการตามขั้นตอน คือ ให้จับเพื่อส่งเป้นผู้ร้ายข้ามแดน อีกทั้ง ทางการบาห์เรนมีคําร้องขออย่างเป็นทางการจากรัฐบาลให้จับกุมนายฮาคีม และส่งผู้ร้ายข้ามแดน
2. ในการแจ้งยกเลิกหมายแดงของออสเตรเลีย ทางการออสเตรเลียใช้เวลาหลายวันหลังจากที่นายฮาคีมเดินทางถึงไทย ซึ่งในขณะนั้น กระบวนการทางกฏหมายในไทยได้เริ่มขึ้นแล้ว และไม่สามารถย้อนกลับได้
3. ขณะนี้เรื่องได้เข้าสู่กระบวนการศาลแล้ว ในการเดินตามขั้นตอนของกฎหมาย ฝ่ายบริหารไม่สามารถแทรกแซงฝ่ายตุลาการได้ ซึ่งเป็นหลักสากลและเชื่อว่าออสเตรเลียก็ยึดถือหลักการนี้เช่นเดียวกัน
4. “ขออย่าได้ด่วนสรุป” ว่า ไทยจะส่งตัวนายฮาคีมให้กับบาห์เรน เรื่องนี้ศาลจะพิจารณาตามหลักฐานที่มีอยู่ ซึ่งมีพื้นฐานจากหมายจับ/หมายศาลของบาห์เรน เมื่อเขาหนีความผิดตามกฎหมายของประเทศบาห์เรนมา และบาห์เรนได้ขอให้คุมตัวเมื่อมาไทย พร้อมกับส่งเอกสารหลักฐานทางกฎหมายให้ฝ่ายไทย พนักงานอัยการพิจารณาแล้วเห็นว่าเข้าเกณฑ์ตามกฎหมายที่จะส่งฟ้องต่อศาลได้ จึงดําเนินการต่อไปแล้ว
4. ขณะเดียวกัน ศาลไทยพร้อมรับหลักฐานทุกชิ้นทุกชนิดที่เป็นข้อเท็จจริง และเป็นธรรมต่อนายฮาคีมที่ทนายของนายฮาคีมจะนําส่งให้ศาลพิจารณา
5. “ไม่มีส่วนใดของไทยที่จะได้ประโยชน์จากการควบคุมตัวนายฮาคีม” แต่ในฐานะรัฐอธิปไตยที่มีพันธะทางกฎหมายและความถูกต้องต่อสังคมโลก ประกอบกับมิตรประเทศของไทยทั้งสอง ต่างต้องการตัวนายฮาคีม ที่ได้เดินทางมายังประเทศไทย
ซึ่งในภาวะดังกล่าว ไทยมีทางเดินอันชอบธรรมเพียงว่า
“(1) ให้ความร่วมมือทางด้านกฎหมาย และ (2) เสนอแนะให้ทั้งสองประเทศ ซึ่งเป็นมิตรประเทศที่ดีต่อกัน หันหน้าหารือ หาทางออกในปัญหาซึ่งเป็นของตนเอง แทนการคิดผลักดันหาทางออกทางอ้อมจากไทย ที่ต้องกลายมาเป็นส่วนหนึ่งในประเด็นดังกล่าว”
6. การขอให้ออสเตรเลียกับบาห์เรนคุยกัน หาทางออกร่วมกัน จึงเป็น “ท่าทีโดยชอบธรรมของไทย” และไม่ว่าแนวทางออกร่วมกันดังกล่าวเป็นในรูปแบบใด ไทยยินดีช่วยส่งเสริมให้เป็นจริงและบรรลุผลสัมฤทธิ์ที่ได้ประโยชน์ทั้ง 2 ฝ่าย
7. ไทยหวังว่าทั้งออสเตรเลียและบาห์เรนจะมีมิตรไมตรีที่ดีเพียงพอและจริงใจต่อกัน ในการร่วมกันหาทางออกของเรื่องนี้
นอกจากนี้ ยังเชื่อมั่นว่าทุกฝ่ายจะร่วมกันหาทางออกที่ดีที่สุดในเรื่องนี้ได้ในเร็ววัน โดยที่ทั้ง 2 ฝ่ายต่างได้ประโยชน์ ท่ามกลางการเฝ้าจับตามองจากผู้คนทั่วโลก
ที่มา : กระทรวงการต่างประเทศ
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แถลงข่าวกิจกรรม โครงการ “Share for Child เดิน วิ่ง ปั่น เพื่อฝันน้อง” ครั้งที่ 1
วันอังคารที่ 13 สิงหาคม 2562
แถลงข่าวกิจกรรม โครงการ “Share for Child เดิน วิ่ง ปั่น เพื่อฝันน้อง” ครั้งที่ 1
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานงานแถลงข่าวกิจกรรม โครงการ “Share for Child เดิน วิ่ง ปั่น เพื่อฝันน้อง” ครั้งที่ 1
เมื่อวันศุกร์ที่ 9 สิงหาคม 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานงานแถลงข่าวกิจกรรม โครงการ “Share for Child เดิน วิ่ง ปั่น เพื่อฝันน้อง” ครั้งที่ 1 โดยมีนายการุณ สกุลประดิษฐ์ ปลัดกระทรวงศึกษาธิการ, นายบุญรักษ์ ยอดเพชร เลขาธิการคณะกรรมการการอาชีวศึกษา, นายสุเทพ ชิตยวงษ์ เลขาธิการคณะกรรมการการศึกษาขั้นพื้นฐาน ผู้แทนมูลนิธิ ตลอดจนผู้บริหารหน่วยงานและองค์กรที่เกี่ยวข้อง เข้าร่วมงาน ณ บริเวณสวนวันครู หน้าอาคาร สพฐ. 1 กระทรวงศึกษาธิการ
รมว.ศึกษาธิการ กล่าวว่า สําหรับมูลนิธิคุณพุ่ม ในทูลกระหม่อมหญิงอุบลรัตนราชกัญญา สิริวัฒนาพรรณวดี ได้ดําเนินกิจกรรมต่าง ๆ มาเป็นเวลา 14 ปีแล้ว โดยช่วยสนับสนุนกิจกรรมของเด็กที่มีความต้องการพิเศษในหลาย ๆ ด้าน เช่นเดียวกับ ศธ . ที่มีแนวทางดูแลเด็กและเยาวชนกลุ่มนี้ซึ่งมีอยู่จํานวนมาก ให้ได้รับการเรียนรู้และมีพัฒนาการด้านต่าง ๆ ที่ดีขึ้น
สําหรับกิจกรรม “Share for child เดิน วิ่ง ปั่น เพื่อฝันน้อง” ซึ่งจัดขึ้นเป็นปีแรก เป็นโอกาสดีที่คนไทยจะได้มีส่วนร่วมในการระดมทุน เพื่อสนับสนุนเด็ก ๆ ที่อาจจะขาดโอกาส และมีความต้องการพิเศษ เพื่อให้มีคุณภาพชีวิตที่ดีต่อไป
นายบุญรักษ์ ยอดเพชร เลขาธิการคณะกรรมการการอาชีวศึกษา กล่าวว่า กิจกรรมนี้จัดขึ้นเพื่อเป็นการเฉลิมพระเกียรติ เนื่องในโอกาสวันแม่แห่งชาติ และเป็นการระลึกถึงคุณพุ่ม เจนเซน พร้อมแบ่งปันความสุขให้กับเด็กและเยาวชนที่อยู่ในกลุ่มเป้าหมาย โดยเชื่อว่าการจัดงานในวันที่ 17 สิงหาคม 2562 ณ กระทรวงสาธารณสุข ตั้งแต่เวลา 15:00 น. เป็นต้นไป จะได้รับความสนใจจากผู้ที่เกี่ยวข้องและประชาชนทั่วไปจํานวนมาก
นายสุเทพ ชิตยวงษ์ เลขาธิการคณะกรรมการการศึกษาขั้นพื้นฐาน กล่าวว่า กิจกรรมในครั้งนี้สอดคล้องกับการดําเนินงานของกระทรวงศึกษาธิการ ที่ให้ความสําคัญกับการจัดการศึกษาเพื่อเด็กพิเศษจํานวนมาก ทั้งนี้ ขอขอบคุณบุคคลและหน่วยงานที่มีส่วนเกี่ยวข้อง เพื่อร่วมจัดงานที่จะช่วยสร้างโอกาสในการเข้าถึงการศึกษา และพัฒนาคุณภาพชีวิตเด็ก ๆ อาทิ กรมสุขภาพจิต กระทรวงสาธารณสุข สํานักบริหารงานการศึกษาพิเศษ และสํานักงานคณะกรรมการการศึกษาขั้นพื้นฐาน เป็นต้น
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ทิพย์สุดา ศรีษะแก้ว: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-อนุทิน ติดตามอาการผู้บาดเจ็บใกล้ชิด ที่โรงพยาบาลมหาราชนครราชสีมา
วันอาทิตย์ที่ 16 กุมภาพันธ์ 2563
อนุทิน ติดตามอาการผู้บาดเจ็บใกล้ชิด ที่โรงพยาบาลมหาราชนครราชสีมา
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมติดตามอาการผู้บาดเจ็บใกล้ชิดกําชับให้ทีมแพทย์ดูแลรักษาให้ทุกคนกลับมาใช้ชีวิตได้เป็นปกติหรือใกล้เคียงปกติให้มากที่สุด
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมติดตามอาการผู้บาดเจ็บใกล้ชิดกําชับให้ทีมแพทย์ดูแลรักษาให้ทุกคนกลับมาใช้ชีวิตได้เป็นปกติหรือใกล้เคียงปกติให้มากที่สุด
วันนี้ (16 กุมภาพันธ์ 2563) ที่โรงพยาบาลมหาราชนครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยแพทย์หญิงอัจฉรา นิธิอภิญญาสกุล สาธารณสุขนิเทศก์เขตสุขภาพที่ 9 นายแพทย์นรินทร์รัชต์ พิชญคามินทร์ นายแพทย์สาธารณสุขจังหวัดนครราชสีมา เยี่ยมติดตามอาการผู้บาดเจ็บจากเหตุการณ์ และให้สัมภาษณ์ว่า ณ วันนี้ เวลา 09.00น. โรงพยาบาลมหาราชนครราชสีมา ยังมีผู้บาดเจ็บ นอนพักรักษาตัวในโรงพยาบาล 14 คน ในจํานวนนี้มี 4 คน ต้องดูแลใกล้ชิด ในหอผู้ป่วยหนัก คนที่ 1 เป็นชาย อายุ 38 ปี บาดเจ็บที่ช่องท้อง ได้รับการผ่าตัดครั้งแรก เมื่อคืนวันที่ 9 กุมภาพันธ์ และครั้งที่ 2 เมื่อวานนี้ เพื่อซ่อมแซมบาดแผล อาการทั่วไปดี ยังใช้เครื่องช่วยหายใจ คนที่ 2 เป็นชาย อายุ 37 ปี บาดเจ็บที่ศีรษะ ได้รับการผ่าตัดเมื่อกลางดึกวันที่ 9 กุมภาพันธ์ ขณะนี้อาการคงที่ ยังเฝ้าสังเกตอาการอย่างใกล้ชิด
คนที่ 3 เป็นชาย อายุ 26 ปี มีบาดแผลที่หน้าอกและแขน ยังมีไข้ ถอดเครื่องช่วยหายใจแล้ว อาการคงที่ ยังต้องสังเกตอาการต่อ คนที่ 4 เป็นชาย อายุ 31 ปี บาดเจ็บที่ศีรษะ ได้รับการผ่าตัดตั้งแต่คืนวันที่ 9 กุมภาพันธ์ อาการดีขึ้นกว่าวันแรก ยังใช้เครื่องช่วยหายใจ ส่วนอีก 10 คน นอนพักที่ห้องพิเศษ ส่วนใหญ่มีบาดแผลฉีกขาด กระดูกหัก ต้องรักษาบาดแผลต่อเนื่อง เพื่อป้องกันการติดเชื้อ ทั้งหมดอาการปลอดภัย ยังคงต้องเฝ้าระวังติดตามอาการอย่างใกล้ชิด
"ขอให้กําลังใจผู้บาดเจ็บ ญาติผู้บาดเจ็บทุกคน รวมทั้งทีมรักษา ได้กําชับเจ้าหน้าที่ให้ดูแลรักษาให้ทุกคนกลับมาใช้ชีวิตได้เป็นปกติหรือใกล้เคียงกับปกติให้มากที่สุด ไม่ใช่แค่รักษาให้รอดชีวิตอย่างเดียว" นายอนุทิน กล่าว
สําหรับการเฝ้าระวังคัดกรองเยียวยาด้านจิตใจ ทีมเอ็มแคท (MCATT) ของโรงพยาบาลจิตเวชนครราชสีมาราชนครินทร์ ศูนย์สุขภาพจิตที่ 9 และโรงพยาบาลในเครือข่ายเขตสุขภาพที่ 9 ได้ร่วมกันคัดกรองผู้ประสบเหตุผู้ใกล้ชิด และประชาชน ตั้งแต่วันเกิดเหตุจนถึงปัจจุบันแล้ว จํานวน 2,038 คน พบผู้มีความวิตกกังวล ต้องติดตามอาการใกล้ชิด 330 คน และร้อยละ 13 อาการรุนแรงต้องรับคําปรึกษา พบจิตแพทย์ หรือต้องรับยา ส่วนใหญ่เป็นผู้ใกล้ชิดกับผู้เสียชีวิต โดยในขณะนี้ได้ตั้งจุดบริการ “คลินิกหมอใจ” ที่ห้างเทอมินอล 21 เพื่อให้คําปรึกษา เยียวยาผู้ที่ยังมีความวิตกกังวลกับเหตุการณ์ มีผู้รับบริการเฉลี่ย 100 คน ต่อวัน
***************************** 16 กุมภาพันธ์ 2563
รัฐบาลไทย-ข่าวทำเนียบรัฐบาล-ดีอีเอส ลุยปราบข่าวปลอมต่อเนื่อง จับได้อีก 7 ราย ฝ่าฝืน พ.ร.ก.ฉุกเฉิน
วันอังคารที่ 12 พฤษภาคม 2563
ดีอีเอส ลุยปราบข่าวปลอมต่อเนื่อง จับได้อีก 7 ราย ฝ่าฝืน พ.ร.ก.ฉุกเฉิน
ดีอีเอส ลุยปราบข่าวปลอมต่อเนื่อง จับได้อีก 7 ราย ฝ่าฝืน พ.ร.ก.ฉุกเฉิน
พล.ต.ต.พันธนะ นุชนารถ หัวหน้าชุดประสานงานกับกระทรวงดิจิทัลเพื่อเศรษฐกิจและสังคม แถลงข่าวผลตรวจสอบและดําเนินคดีกับการเสนอข่าวปลอมหรือบิดเบือนทางสื่อออนไลน์ ในช่วงวันที่ 24-29 เม.ย.63 ตรวจพบอีก 7 ราย ได้โพสต์ข้อความข่าวปลอมว่า “คลิปสัมภาษณ์ ผวจ.สุรินทร์ เผยสถานการณ์ COVID-19 มีคนติดเชื้อ 100,000 คน” ซึ่งเจ้าหน้าที่ได้ขอหมายค้น 7 จุด ตรวจค้นพบตัวผู้กระทําผิด และส่งดําเนินคดีทั้งหมด ณ ห้องประชุม MDES 1 ชั้น 9 กระทรวงดิจิทัลฯ เมื่อวันที่ 8 พฤษภาคม 2563 ทั้ง 7 ราย ประกอบด้วย 1. น.ส.ประภาพร ฯ ผู้ใช้เฟสบุ๊ก Ju... อยู่ในพื้นที่ อ.ปากเกร็ด จ.นนทบุรี 2. นายทนงศักดิ์ ฯ ผู้ใช้เฟสบุ๊ก Thanongsak ...อยู่ในพื้นที่ อ.สามร้อยยอด จ.ประจวบคีรีขันธ์ 3. น.ส.ทิพวรี ฯ ผู้ใช้เฟสบุ๊ก โรส ... อยู่ในพื้นที่ อ.แม่แตง จ.เชียงใหม่ 4. น.ส.บุญนภัส ฯ ผู้ใช้เฟสบุ๊ก Nanniiz ... อยู่ในพื้นที่ อ.เมือง จ.ชลบุรี 5. นายปัญญาพล ฯ ผู้ใช้เฟสบุ๊ก ปัญญาพล ...อยู่ในพื้นที่ อ.บางเสาธง จ.สมุทรปราการ 6. นายวัชรินทร์ ฯ ผู้ใช้เฟสบุ๊ก วัชรินทร์ ...อยู่ในพื้นที่ เขตดินแดง กรุงเทพฯ 7. น.ส.สุทัชชา ฯ ผู้ใช้เฟสบุ๊ก น้ําใส ... อยู่ในพื้นที่ อ.สังคม จ.หนองคาย จากการเข้าตรวจค้น ทั้งหมดยอมรับว่าโพสต์จริง เจ้าหน้าที่จึงได้ตรวจยึดโทรศัพท์มือถือที่ใช้ในการกระทําผิด และนําส่งพนักงานสอบสวน กลุ่มงานสอบสวน สภ.เมืองสุรินทร์ เพื่อดําเนินการต่อไป
ทั้งนี้ ศูนย์ต่อต้านข่าวปลอม (Anti-Fake News Center) ซึ่งกระทรวงดีอีเอสและสํานักงานตํารวจแห่งชาติเอาจริงเอาจังกับการป้องกันและปราบปรามข่าวปลอม เพราะถือเป็นนโยบายสําคัญของรัฐบาล โดยเฉพาะในยุคปัจจุบันที่โซเชียลมีเดียมีอิทธิพลต่อสังคมอย่างมาก บางคนอาจจะตั้งใจโพสต์ข่าวปลอม หรือบางคนอาจรู้เท่าไม่ถึงการณ์นําไปโพสต์หรือแชร์ต่อ ถือว่าความผิดนั้นสําเร็จ และก่อให้เกิดผลกระทบที่เสียหาย ยิ่งในช่วงการแพร่ระบาดของโรคติดต่อ อาจทําให้ผู้คนตื่นตระหนกหรือเกิดความไม่สงบเรียบร้อยได้ โดยผู้กระทําผิดมีโทษตาม พ.ร.บ.คอมพิวเตอร์ พ.ศ. 2550 จําคุกไม่เกิน 5 ปี ปรับไม่เกิน 100,000 บาท หรือทั้งจําทั้งปรับ และ พ.ร.ก.การบริหารราชการในสถานการณ์ฉุกเฉิน พ.ศ. 2548 จําคุกไม่เกิน 2 ปี ปรับไม่เกิน 40,000 บาท หรือทั้งจําทั้งปรับ
*****************
รัฐบาลไทย-ข่าวทำเนียบรัฐบาล-กสร.ออกประกาศขอความร่วมมือเอกชนเลื่อนหยุดสงกรานต์ [กระทรวงเเรงงาน]
วันพฤหัสบดีที่ 19 มีนาคม 2563
กสร.ออกประกาศขอความร่วมมือเอกชนเลื่อนหยุดสงกรานต์ [กระทรวงเเรงงาน]
กรมสวัสดิการและคุ้มครองแรงงาน ออกประกาศขอความร่วมมือสถานประกอบกิจการให้เลื่อนวันหยุดตามประเพณีในช่วงเทศกาลวันสงกรานต์ปี 2563 และให้หยุดชดเชยภายหลัง เพื่อป้องกันการแพร่ระบาดของเชื้อไวรัสโควิด-19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่คณะกรรมการ บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) มีมติให้เลื่อนวันหยุดตามประเพณีในช่วงเทศกาลวันสงกรานต์ ระหว่างวันที่ 13 - 15 เมษายน 2563 ออกไปก่อนโดยไม่เป็นวันหยุดราชการและวันหยุดเอกชนปีนี้ และจะคืนวันหยุดให้ภายหลังนั้น ทั้งนี้ เพื่อให้การกําหนดวันหยุดตามประเพณีของนายจ้างภาคเอกชน ประจําปี 2563 ตามมาตรา 29 แห่งพระราชบัญญัติคุ้มครองแรงงาน พ.ศ. 2541 เป็นไปตามนโยบายและมาตรการเร่งด่วน และเพื่อให้การเฝ้าระวัง การป้องกันผลกระทบจากการเดินทางและการรวมตัวของบุคคลจํานวนมากซึ่งอาจทําให้มีการแพร่ระบาดของโรคได้ง่าย
กสร. จึงออกประกาศขอความร่วมมือภาคเอกชน โดยขอให้นายจ้างเปลี่ยนแปลงวันหยุดตามประเพณี ระหว่างวันที่ 13 - 15 เมษายน 2563 ไปหยุดในวันหยุดราชการประจําปีวันอื่นที่ยังมิได้ประกาศให้เป็นวันหยุดตามประเพณี หรือวันหยุดราชการอื่นที่ทางราชการจะได้ประกาศกําหนดต่อไป หรือวันหยุดทางศาสนา หรือวันหยุดตามขนบธรรมเนียมประเพณีแห่งท้องถิ่น
นายอภิญญา กล่าวต่อว่า เพื่อให้การเฝ้าระวัง ป้องกัน และควบคุมโรคติดต่อดังกล่าว ขอให้นายจ้าง สถานประกอบกิจการและลูกจ้างปฏิบัติตามแนวทางและมาตรการที่เกี่ยวข้องตามที่กระทรวงสาธารณสุขและหน่วยงานของรัฐกําหนด หากนายจ้าง ลูกจ้าง มีข้อสงสัยสามารถสอบถามเพิ่มเติมได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1506 กด 3
ข้อมูล ณ วันที่ 19 มีนาคม 2563
รัฐบาลไทย-ข่าวทำเนียบรัฐบาล-ครม.อนุมัติแต่งตั้งรองเลขาธิการ กพฐ. และเห็นชอบกองทุนเพื่อความเสมอภาคทางการศึกษา
วันพุธที่ 10 มกราคม 2561
ครม.อนุมัติแต่งตั้งรองเลขาธิการ กพฐ. และเห็นชอบกองทุนเพื่อความเสมอภาคทางการศึกษา
สรุปมติคณะรัฐมนตรี เมื่อวันที่ 9 มกราคม 2561 ในส่วนที่เกี่ยวข้องกับกระทรวงศึกษาธิการ คือ อนุมัติแต่งตั้งนางสุกัญญา งามบรรจง ให้ดํารงตําแหน่งรองเลขาธิการคณะกรรมการการศึกษาขั้นพื้นฐานและเห็นชอบกองทุนเพื่อความเสมอภาคทางการศึกษา
สรุปมติคณะรัฐมนตรี เมื่อวันที่9มกราคม2561ในส่วนที่เกี่ยวข้องกับกระทรวงศึกษาธิการ คือ อนุมัติแต่งตั้งนางสุกัญญา งามบรรจงให้ดํารงตําแหน่งรองเลขาธิการคณะกรรมการการศึกษาขั้นพื้นฐานและเห็นชอบกองทุนเพื่อความเสมอภาคทางการศึกษา
●อนุมัติแต่งตั้งข้าราชการให้ดํารงตําแหน่งประเภทบริหารระดับสูง
คณะรัฐมนตรีมีมติอนุมัติตามที่กระทรวงศึกษาธิการเสนอแต่งตั้งนางสุกัญญา งามบรรจงที่ปรึกษาด้านพัฒนากระบวนการเรียนรู้ (นักวิชาการศึกษาทรงคุณวุฒิ) สํานักงานคณะกรรมการการศึกษาขั้นพื้นฐาน ให้ดํารงตําแหน่งรองเลขาธิการคณะกรรมการการศึกษาขั้นพื้นฐานสํานักงานคณะกรรมการการศึกษาขั้นพื้นฐาน กระทรวงศึกษาธิการ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตําแหน่งที่ว่าง
●เห็นชอบการจัดตั้งกองทุนหมุนเวียนของคณะกรรมการนโยบายการบริหารทุนหมุนเวียน (กองทุนสิ่งแวดล้อม กองทุนเพื่อความเสมอภาคทางการศึกษา และกองทุนประชารัฐเพื่อเศรษฐกิจฐานรากและสังคม)
คณะรัฐมนตรีมีมติเห็นชอบในหลักการให้มีการจัดตั้งกองทุน 3 กองทุน (กองทุนสิ่งแวดล้อม กองทุนเพื่อความเสมอภาคทางการศึกษา และกองทุนประชารัฐเพื่อเศรษฐกิจฐานรากและสังคม) ตามมติคณะกรรมการนโยบายการบริหารทุนหมุนเวียน
สําหรับกองทุนเพื่อความเสมอภาคทางการศึกษาและกองทุนประชารัฐเพื่อเศรษฐกิจฐานรากและสังคมให้กระทรวงศึกษาธิการ และกระทรวงการคลัง (สํานักงานปลัดกระทรวงการคลัง) รับข้อสังเกตของคณะกรรมการนโยบายการบริหารทุนหมุนเวียนไปพิจารณาดําเนินการต่อไปด้วย
วัตถุประสงค์ 3 กองทุน มีดังนี้
1. กองทุนสิ่งแวดล้อมมีวัตถุประสงค์เพื่อให้เงินอุดหนุนหรือให้กู้ยืมในการจัดระบบบําบัดหรือกําจัดมลพิษ หรือดําเนินการในกรณีฉุกเฉิน หรือภยันตรายต่อสาธารณชนอันเนื่องมาจากภาวะมลพิษที่เกิดจากการรั่วไหลหรือการแพร่กระจายของมลพิษรวมทั้งสร้างแรงจูงใจให้ทุกภาคส่วนในการเข้ามามีส่วนร่วมป้องกันและรักษาคุณภาพสิ่งแวดล้อมและทรัพยากรธรรมชาติ
2. กองทุนเพื่อความเสมอภาคทางการศึกษามีวัตถุประสงค์เพื่อช่วยเหลือผู้ขาดแคลนทุนทรัพย์เพื่อลดความเหลื่อมล้ําในการศึกษา เสริมสร้างและพัฒนาคุณภาพและประสิทธิภาพครูและอาจารย์ และพัฒนามนุษย์ให้มีความรู้ ความสามารถ และคุณธรรม รวมทั้งสามารถพึ่งพาตนเองได้อย่างมั่นคง
3. กองทุนประชารัฐเพื่อเศรษฐกิจฐานรากและสังคมมีวัตถุประสงค์เพื่อเพิ่มศักยภาพและพัฒนาระบบคุ้มครองทางสังคมอย่างครบวงจรสําหรับประชาชนผู้มีรายได้น้อยและเกษตรกร รวมทั้งสร้างความมั่นคงทางเศรษฐกิจให้เกิดขึ้นตั้งแต่ระดับฐานราก ตลอดจนเพิ่มศักยภาพในการบริหารจัดการโครงการเพื่อสังคมและช่วยเหลือคนในชุมชนท้องถิ่นให้มีคุณภาพชีวิตที่ดีขึ้นอย่างยั่งยืน
บัลลังก์ โรหิตเสถียร:สรุป/รายงาน/กราฟิก
ขอบคุณภาพประกอบ:สพฐ.
กลุ่มประชาสัมพันธ์ สร.และกลุ่มสารนิเทศ สอ.สป.:รายงาน
รัฐบาลไทย-ข่าวทำเนียบรัฐบาล-นายกรัฐมนตรีย้ำการใช้จ่ายงบประมาณต้องมีการวางแผน และปฏิรูปการใช้จ่ายงบประมาณทั้งหมดให้เกิดความต่อเนื่องกับแผนพัฒนาเศรษฐกิจฯ และยุทธศาสตร์ชาติ 20 ปี
วันศุกร์ที่ 9 มิถุนายน 2560
นายกรัฐมนตรีย้ําการใช้จ่ายงบประมาณต้องมีการวางแผน และปฏิรูปการใช้จ่ายงบประมาณทั้งหมดให้เกิดความต่อเนื่องกับแผนพัฒนาเศรษฐกิจฯ และยุทธศาสตร์ชาติ 20 ปี
นายกรัฐมนตรีย้ําการใช้จ่ายงบประมาณต้องมีการวางแผน และปฏิรูปการใช้จ่ายงบประมาณทั้งหมดให้เกิดความต่อเนื่องกับแผนพัฒนาเศรษฐกิจฯ และยุทธศาสตร์ชาติ 20 ปี
วันนี้ (9 พฤษภาคม 2560) เวลา 13.40 ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีเป็นประธานการประชุมคณะกรรมการนโยบายการบริหารงานจังหวัดและกลุ่มจังหวัดแบบบูรณาการ (ก.น.จ) ครั้งที่ 2/2560 โดยมีคณะกรรมการ และผู้แทนหน่วยงานที่เกี่ยวข้อง
โอกาสนี้ นายกรัฐมนตรีได้กล่าวก่อนการประชุมว่า หลังจากร่างพระราชบัญญัติแผนงบประมาณรายจ่ายประจําปีงบประมาณ พ.ศ. 2561 ผ่านความเห็นชอบวาระแรกไปแล้วเมื่อวานนี้ โดยได้รับการชื่นชม และตอบสนองเป็นอย่างดีต่อร่าง พ.ร.บ. ฯ จากสมาชิกสภานิติบัญญัติแห่งชาติ (สนช.) และจากบุคคลภายนอก ในเรื่องของการจัดทําแผนงานงบประมาณต่าง ๆ รวมถึงการจัดสรรงบประมาณให้หน่วยงาน ในรูปแบบ 6 กลุ่มงบประมาณของรัฐบาล และงบประมาณบริหารในเชิงยุทธศาสตร์แบบบูรณาการ พร้อมกล่าวชื่นชม และขอบคุณเจ้าหน้าที่ทุกคนที่เกี่ยวข้อง ที่ช่วยกันจัดทําร่างพระราชบัญญัติงบประมาณรายจ่ายประจําปีงบประมาณ พ.ศ. 2561 ให้เป็นไปอย่างเรียบร้อย ซึ่งแสดงให้เห็นว่าทุกคนได้พยายามแก้ไข ในเรื่องของแผนการใช้จ่ายงบประมาณที่ผ่านมา
สําหรับประเด็นข้อห่วงใยของ สนช. เรื่อง การจัดสรรงบประมาณบางอย่างยังไม่มีเพียงพอ และไม่ครบถ้วนนั้นรัฐบาลจะนํากลับมาทบทวน เพื่อให้เกิดความไว้วางใจและสร้างความน่าเชื่อถือต่อการใช้จ่ายงบประมาณให้มากที่สุด และที่สําคัญต้องวางแผน และปฏิรูปการใช้จ่ายงบประมาณทั้งหมด ให้เกิดความต่อเนื่องต่อแผนพัฒนาเศรษฐกิจและสังคมแห่งชาติ ฉบับที่ 12 13 14 และ 15 และต้องสอดคล้องกับแผนยุทธศาสตร์ชาติ 20 ปี
ทั้งนี้ นายกรัฐมนตรีได้สั่งการให้คณะกรรมการนโยบายบริหารงานจังหวัดและกลุ่มจังหวัดแบบบูรณการการ จัดทําโครงสร้างกลไกการทํางานเพื่อพิจารณาการใช้จ่ายงบประมาณใหม่ทั้งหมด เพื่อต้องการให้การใช้จ่ายงบประมาณทุกระดับมีการขับเคลื่อนอย่างมีประสิทธิภาพ โดยมอบหมายให้เลขาธิการสภาพัฒนาเศรษฐกิจและสังคมแห่งชาติ เป็นเลขาธิการคณะกรรมการชุดใหม่ พร้อมให้มีการปรับปรุงแก้ไขพระราชกฤษฏีกาต่าง ๆ ที่เกี่ยวข้อง เพื่อให้การดําเนินงานเดินหน้าต่อไปได้อย่างรวดเร็วที่สุด อีกทั้งให้จัดทําแผนการใช้จ่ายงบประมาณระดับภาคเพิ่มขึ้น นอกเหนือจากแผนการใช้จ่ายงบประมาณระดับกลุ่มจังหวัด ซึ่งแผน ฯ ระดับจังหวัดต้องกําหนดแผนการใช้จ่ายงบประมาณจากประชาชนในพื้นที่จังหวัดเป็นหลัก โดยให้กําหนดเป้าหมายของแต่ละจังหวัด ให้เพียงพอต่อความจําเป็น ให้เกิดความเชื่อมโยงกับห่วงโซ่ต่าง ๆ เพื่อสร้างมูลค่าเพิ่มมากขึ้น ให้แต่ละภูมิภาคมีความเข้มแข็ง
ในส่วนของการจัดทําโครงสร้างกลไกการทํางานเพื่อพิจารณาการใช้จ่ายงบประมาณชุดใหม่นั้น นายกรัฐมนตรีได้สั่งการให้ดําเนินการหารือให้แล้วเสร็จภายใน 1 สัปดาห์ และหลังจากนั้นจะมีการแต่งตั้งคณะทํางานชุดใหม่ขึ้นมา และจัดให้มีการประชุมคณะรรมการฯ อีกครั้งภายใน 3 สัปดาห์เพื่อพิจารณาจัดทําข้อเสนอแผนงาน โครงการ รวมถึงหลักเกณฑ์และวิธีปฏิบัติในการบริหารงบประมาณจังหวัดต่อไป
--------------------------------------------------
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมเสวนาหัวข้อ “ทิศทางเทคโนโลยีโทรคมนาคม และนโยบาย ICT ของประเทศไทย”
วันจันทร์ที่ 5 กุมภาพันธ์ 2561
รมว.ดิจิทัลฯ ร่วมเสวนาหัวข้อ “ทิศทางเทคโนโลยีโทรคมนาคม และนโยบาย ICT ของประเทศไทย”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นวิทยากรบรรยายและเสวนาแลกเปลี่ยนความคิดเห็นในหัวข้อ “ทิศทางเทคโนโลยีโทรคมนาคม และนโยบาย ICT ของประเทศไทย” โดยองค์การกระจายเสียงและแพร่ภาพสาธารณะแห่งประเทศไทย (ส.ส.ท.) จัดขึ้น เพื่อเป็นข้อมูลให้แก่คณะกรรมการนโยบาย คณะกรรมการบริหาร และผู้อํานวยการสํานักต่างๆ ได้มีความรู้ความเข้าใจในทิศทางเทคโนโลยีโทรคมนาคมของโลกที่มีการพัฒนาไปอย่างรวดเร็ว ตลอดจนนโยบาย ICT ของภาครัฐในอีก 5 ปีข้างหน้า เพื่อเป็นกรอบและฐานข้อมูลในการวางทิศทางการดําเนินงานสื่อสารสาธารณะในอนาคตให้เหมาะสมและเป็นประโยชน์ต่อสังคมไทยให้มากที่สุด เมื่อวันที่ 1 กุมภาพันธ์ 2561 ณ ห้อง Training Room 3 อาคารศูนย์การเรียนรู้ องค์การกระจายเสียงและแพร่ภาพสาธารณะแห่งประเทศไทย ถนนวิภาวดีรังสิต กรุงเทพฯ
**********************
รัฐบาลไทย-ข่าวทำเนียบรัฐบาล-กระทรวงวิทย์ฯ ดันสร้างนักรบเศรษฐกิจใหม่ในงาน Startup Thailand 2018 เพื่อตอกย้ำความมุ่งมั่นในการเสริมสร้างธุรกิจสตาร์ทอัพให้เติบโตอย่างยั่งยืน
วันอังคารที่ 15 พฤษภาคม 2561
กระทรวงวิทย์ฯ ดันสร้างนักรบเศรษฐกิจใหม่ในงาน Startup Thailand 2018 เพื่อตอกย้ําความมุ่งมั่นในการเสริมสร้างธุรกิจสตาร์ทอัพให้เติบโตอย่างยั่งยืน
ดร.สุวิทย์ แถลงข่าวงาน Startup Thailand 2018 ภายใต้แนวคิด “โอกาสที่ไม่สิ้นสุดของทุกคน - ENDLESS OPPORTUITIES”
วันนี้ (10 พฤษภาคม 2561) กระทรวงวิทยาศาสตร์และเทคโนโลยีจัดงาน Startup Thailand 2018 ขึ้น ด้วยแนวคิด “ENDLESS OPPORTUITIES” ที่จะสร้างโอกาสใหม่ๆไม่มีที่สิ้นสุดให้กับเหล่า Startup Thailand ผู้เป็นพลังสําคัญในการพัฒนาธุรกิจฐานราก ให้เติบโตสู่ตลาดสากล ด้วยการเชิญชวนเหล่าสตาร์ทอัพจากทุกภูมิภาคเอเชีย และผู้นําจากองค์กรต่างๆทั่วโลก ให้เข้ามาแลกเปลี่ยนประสบการณ์ผ่านการทํางานร่วมกับสตาร์ทอัพไทย และนักลงทุนไทย เพื่อผลักดันประเทศไทยก้าวสู่ผู้นําด้านธุรกิจสตาร์ทอัพในเวทีการค้าโลกต่อไป โดยมี ดร.สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี พร้อมด้วย ดร.พันธุ์อาจ ชัยรัตน์ ผู้อํานวยการสํานักงานนวัตกรรมแห่งชาติ (องค์การมหาชน) ร่วมแถลงข่าวความยิ่งใหญ่ของ Startup Thailand 2018 ณ ห้องบอลรูม โรงแรมอนันตรา สยาม กรุงเทพฯ
ดร.สุวิทย์ฯ กล่าวแถลงการณ์จัดงาน Startup Thailand 2018 ว่า “จากนโยบายรัฐบาลและวิสัยทัศน์ของนายกรัฐมนตรี พลเอกประยุทธ์ จันทร์โอชา ที่ต้องการพัฒนาวิสาหกิจเริ่มต้นให้เป็นนักรบเศรษฐกิจใหม่ วันนี้ กระทรวงวิทย์ฯ ขอประกาศความสําเร็จในการสร้าง “สตาร์ทอัพ” นักรบทางเศรษฐกิจขับเคลื่อนเศรษฐกิจไทย”
ดร.สุวิทย์ฯ กล่าวต่อว่า รัฐบาลให้ความสําคัญในการพัฒนาด้านวิทยาศาสตร์และเทคโนโลยีสมัยใหม่ 4 ประการ ได้แก่ วิทย์แก้จน-วิทย์สร้างคน-วิทย์เสริมแกร่ง-วิทย์สู่ภูมิภาค ซึ่งจากผลสําเร็จ 2 ปีที่ผ่านมาของ Startup Thailand สามารถตอบโจทย์นโยบายทั้ง 4 ประการนี้ โดยเฉพาะการสร้างนวัตกรรมใหม่ สร้างเทคโนโลยีที่ใช้ได้จริง นําไปสู่การพัฒนาอุตสาหกรรมสาขาต่างๆของประเทศ และเกิดการสร้างงาน สร้างคน ที่เป็นคนรุ่นใหม่ เป็นกําลังขับเคลื่อนประเทศในยุคไทยแลนด์ 4.0 ดังนั้นจึงเป็นโอกาสของเยาวชนทุกคนทีไม่ควรพลาด
นอกจากนี้ กระทรวงวิทยาศาสตร์และเทคโนโลยี พร้อมต้อนรับนักลงทุนจากทั่วโลก ดึงเงินลงทุนเข้าสู่ธุรกิจสตาร์ทอัพ ในงาน Startup Thailand 2018 ในวันที่ 17-20 พฤษภาคมศกนี้ ที่ศูนย์ประชุมแห่งชาติสิริกิติ์ ซึ่งไฮไลท์ของงานจะเป็นการรวม 5 ความยิ่งใหญ่ (BIGGEST) ในเอเชียตะวันออกเฉียงใต้ ของวงการสตาร์ทอัพมาไว้ที่นี่อีกด้วย
รัฐบาลไทย-ข่าวทำเนียบรัฐบาล-รมว.พม. ผนึกกำลังเอ็นจีโอสำรวจคนตกหล่นเพื่อเยียวยาจากโควิด-19 “เราไม่ทิ้งกัน”
วันศุกร์ที่ 1 พฤษภาคม 2563
รมว.พม. ผนึกกําลังเอ็นจีโอสํารวจคนตกหล่นเพื่อเยียวยาจากโควิด-19 “เราไม่ทิ้งกัน”
รมว.พม. ผนึกกําลังเอ็นจีโอสํารวจคนตกหล่นเพื่อเยียวยาจากโควิด-19 “เราไม่ทิ้งกัน”
วันนี้ (1 พ.ค. 63) เวลา 11.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงการประชุมร่วมกับองค์กรภาคเอกชน ประกอบด้วย ผู้อํานวยการมูลนิธิคุ้มครองเด็ก ผู้อํานวยการมูลนิธิสายเด็ก 1387 เลขาธิการมูลนิธิอิสรชน เลขาธิการมูลนิธิที่อยู่อาศัย เจ้าหน้าที่มูลนิธิสร้างสรรค์เด็ก ที่ปรึกษา MASK BANK และผู้แทนหน่วยงานที่เกี่ยวข้อง ว่าการประชุมครั้งนี้เพื่อที่จะตรวจสอบผู้ที่ตกหล่นที่ไม่ได้รับเงินเยียวยาจากรัฐบาล 5,000 บาท ว่าอยู่ที่ใดบ้าง โดยได้ขอความร่วมมือกับองค์กรต่างๆ ให้ช่วยไปติดตามหาคนที่ยังไม่ได้รับความช่วยเหลือ ซึ่งจะทําข้อสรุปและส่งภายในวันที่ 10 พ.ค. 2563 โดยจะส่งรายงานให้กับทางรัฐบาล หากท่านใดที่ยังไม่ได้รับความช่วยเหลือ ขอให้กรอกเอกสารจะได้เข้าสู่ระบบ นอกจากนี้ ที่ประชุมยังได้กล่าวถึงกลุ่มที่ยังสํารวจไปไม่ถึง คือ กลุ่มหญิงบริการ กลุ่มผู้ที่ไม่มีบัตรประชาชน และเด็กเร่ร่อนไปจนถึงคนงานที่มาจากประเทศเพื่อนบ้าน และนักท่องเที่ยวที่ยังคงตกค้างอยู่ ที่ทางรัฐบาลจะให้ความช่วยเหลือครอบคลุมหรือไม่ ทั้งนี้ ที่ประชุมได้ขอให้เก็บข้อมูลมาก่อน และจะนําเสนอต่อทางรัฐบาลและกระทรวงการคลังต่อไป